JohanHeinsen/ENO huggingface dataset:
Odense Adresse-Contoirs Efterretninger, 1823-11-24
Til Efterspillet paa Krigstheatret hører, at der den 19 Novbr. skulde synges Tedeum i Barcellona for Stadens Overgivelse. Den forhenværende Gouvernør Rotten har indskibet sig til Genua, for herfra at vende tilbage til sit Fødeland Schweitz; General Mina begiver sig derimod over Gibraltar til Engelland. Den 7de have de franske Tropper under Baron v. Montgards ogsaa besat Tarragona, paa samme Vilkaar som Barcellona. Linietropperne bestode her af 5000 Md. Hostalrich er ligeledes den 5te bleven besat. Af en Beretning om Bombardemen. tet paa Forterne ved Urgel sees endnu, at uagtet den vedholdende Skyden fra den 14de til 18de stode Murene, uskadte, uden at der var skudt nogen Bresche. 120 Md. af Regimentet Laredo have underkastet sig og ere hjemskikkede. Resten, bestaaende af 742 Md., er krigsfangen.
Odense Adresse-Contoirs Efterretninger, 1823-11-24
J Forhold til den Mængde Bomber og Haubitser - siger den franske Beretning - som Fienden med udmærket Nøiagtighed kastede ind i vore Batterier, var vort Tab ubetydeligt: kun 9 Dræbte og omtrent 20 Saarede, Den 1 d. var Grev Molitor med sit Armeekorps opbrudt, fra Granada, efter Sigende til Carthagena, som virket lig har underkastet sig, og General Bomemains er den 5te indrykket sammesteds.
Odense Adresse-Contoirs Efterretninger, 1823-11-24
Generallieutenant Grev Bourmont er udnævnt til General en Chef for de i Spanien tilbageblivende franske i Tropper, og Latour=Foissaa skal afløse ham i Cadix.
Odense Adresse-Contoirs Efterretninger, 1823-11-24
Den mærkeligste af dette Slags Nyheder, hvis Følger ikke strax lade sig beregne, er ellers, at General Casteldosrios, (som Jngen længe har hørt nævne) skal være opbrudt med de konstitutionelle Tropper og 18 Kanoner fra Estremadura til Gallicien, og i en Proklamation have opfordret Jndvaanerne sammesteds til Opstand.
Odense Adresse-Contoirs Efterretninger, 1823-11-24
Kjøbenhavns Børs-Kours den 21 November. Hamborg : 2 M. 244 - k. S. 247. Specier: 250; solgtes til 15 Rbmk. Obligationer: (med Rente fra 11 Juni 1823) 82. Nationalb. Oblig. (uden Rente) 101 1/2 Rbd. r. S. eller 127 Rbd. Sedl. for 100 Rbd. r. S. Norske Rbksedl. 13 1/2 a 14 Rbdlr. pr. 10 Specier norsk. - Svenske Disconto 5 PC. Sedl. 58 s. Avertissenener.
Odense Adresse-Contoirs Efterretninger, 1823-11-24
Søndagen den 9 Novbr. sidstleden behagede det alvise Forsyn, at bortkalde min elskede og uforglemmelige Mand, J. L. Pauli, Degn i Gyngstrup Sogn, 49 Aar, fra dette for ham meget bekymringsfulde Liv til et bedre i Evigheden. Tidlig forløde han mig og Datter, som i høieste Maade begræde Savnet af en god og kjærlig Mand og Fader; dog det at han nu er befriet fra al den Kummer og Modgang, ja Efterstræbelse, som her var hans Lod, trøster os Sørgende. Anshelmine Pauli, fød Zeuchten.
Odense Adresse-Contoirs Efterretninger, 1823-11-24
At vores gode, kjære Fader Oldingen Johan Lorenz Petersen, fordum Borger udi Odense over 50 Aar, hensov i Torsdags Eftermiddag ved en rolig og stille Død i sit 92de Aar, bekjendtgjøres herved fraværende Slægt og Venner paa egne og Sødskendes Vegne af Søebye den 22 Novbr. 1825. H. H. Petersen, Degn i Søebye.
Odense Adresse-Contoirs Efterretninger, 1823-11-24
Efter den Grundsætning, som Ordene: hvori fremme Leeg sig blander; hvad om de fik brodne Pander, var det ikke vel fortjent troede jeg ikke, at Nogen vilde blande sig i Sagen mellem Kjøbmand From og mig (see denne Tidende No. 160), men mindst kunde jeg vente, at Man vilde nedlade sig til, offentligt at bifalde en Handling, som af Domstolen er anseet for lovstridig og strafværdig. Jmidlertid overbevise Prokurator Knudsen og Kjøbmand Lange mig om det modsatte, ved deres, af mig aldeles uforanledigede, Avertissement den 14 dennes. Ved en endelig Rets Dom er Sagen mellem From og mig afgjort, og at der altsaa Jntet kan blive at reflektere paa private Mænds Fortælling om Sidste, vil vist Enhver indsee. Jfølge Dommen. er min lovlige Adkomst til Ballet fuldkommen godtgjort, og ikke, uden at fornærme enhver Deeltagende i omtalte Bal, deres Delicatesse, kunne Knudsen og Lange fremføre, at jeg til Alles Tilfredshed forlod samme, thi at sanktionere Følgen af en lovstridig Handling, staaer vel nærmest ved Siden af at deeltage i denne: ligesom ingen kunde have noget imod min Nærværelse sammesteds, da jeg forhen har nydt Deeltagelse saavel i Skovbal som andre hæderlige Samqvem her, uden at nogen derover har anket, hvorfor ogsaa den Beslutning, Direktionen, for Skovballerne siges at skulle have fattet, at jeg ei maatte være deeltagende i bemeldte Bal, maa, som blottet for al opgiven Grund, falde tilbage i sit eget Intet. Videre finder jeg, som Domhaver, unødvendigt saavel nu som i Fremtiden at yttre, og vil Knudsen og Lange, deres Fremførte, kun blive at ansee som en frugtesløs Virkning af et afmægtigt Raserie. Faaborg den 22 Novbr. 1825. P. A. Hersleb.
Odense Adresse-Contoirs Efterretninger, 1823-11-24
Fredagen den 28 Novbr. holdes Generalforsamling, og Votering i Odense ældste Klub. Direktionen.
Odense Adresse-Contoirs Efterretninger, 1823-11-24
Den første Assemblee i Odense Klub bliver Søndagen den 30 Novbr., om Aftenen Kl. 7. At den Passage igjennem Mullerup Hovedgaard og dens Fredeskove efter Høie og Qværndrup, som adskillige Reisende, have tilladt sig, ikke længere tilstædes; det bliver herved til fornøden Efterretning bekjendtgjort. Glorup den 22 Novbr. 1823. Paa Hans Excell. Grev Moltkes Vegne, efter Ordre, J. Wedege.
Odense Adresse-Contoirs Efterretninger, 1823-11-24
Nye Citroner bekommes for billig Priis hos Kjøbmand Andrup i Odense.
Odense Adresse-Contoirs Efterretninger, 1823-11-24
Hos Kjøbmand Petersen i Overgade er nye Citroner at bekomme.
Odense Adresse-Contoirs Efterretninger, 1823-11-24
Skipper Mathias Fischer afseiler fra Kjøbenhavn bestemt om 8 Dage og medtager Fragtgods til Odense. Han er beliggende i Nyhavn ud for No. 24.
Odense Adresse-Contoirs Efterretninger, 1823-11-24
Et Huus ved Ubberud, for 2 Aar siden af nye opbygt, hvortil kan holdes 2 Køer, er underhaanden strax at faae tilkjøbs. Dertil er anlagt en Hauge med omtrent 100 Frugttræer samt Kommenaul (2 til 5 Tdr. aarlig). I Haugen er og en liden Mølle til et Brug. Man henvender sig desangaaende til Eieren i Huset, Henning Nielsen.
Odense Adresse-Contoirs Efterretninger, 1823-11-24
At den Odense Kjøbstæd tilhørende nye opbygte Gaard i Nørregade No. 457 er strax eller til næste Paaske at faae til Leie, naar Vedkommende derom melde sig hos Kjæmnerkasserer Starup i Nørregade; det bekjendtgjøres herved, og hvorhos anmærkes, at samme er beliggende fordeelagtig og vel skikket til enhver Næringsdrift. Odense Raadstue den 22 Novbr. 1825. Borgmester og Raad.
Odense Adresse-Contoirs Efterretninger, 1823-11-24
Onsdagen den 3 Decbr. førstkommende, Formiddag Kl. 10, bliver, efter Vedkommendes Forlangende, foretaget offentlig Auction i Gaarden No. 424 i Nørregade over 63 Tdr. 3 Skpr. 2 3/4 Fdkr. Rug, 61 Tdr. 3 Skpr. 1 1/4 Fdkr. Byg og 70 Tdr. 3 Skpr. 1 1/2 Fdkr. Havre, tilhørende Wissenberg Kirke, hvilket herved bekjendtgjøres. Odense den 22 Novbr. 1823. Bendz.
Odense Adresse-Contoirs Efterretninger, 1823-11-24
Efter Skifterettens Foranstalming bliver foretaget offentlig Auction. 1ste Gang Mandagen den 17 Novbr. hver Dags For 2den - den 24 - og 3die og sidste Gang Mand. d. 1 Decbr. middag Kl. 11.
Odense Adresse-Contoirs Efterretninger, 1823-11-24
udi og over Kobbersmed og Blyetækker Jacob Søefeldts og efterlevende Hustrue, deres fælleds Boes Huus, beliggende i Overgade under No. 49 Litr. 2, og bestaaer af 5 Fag, Forhuus til Gaden, Muur- og Bindingsværk med Tegltag, 2 Etager og Kielder, samt en liden indhegnet Gaardsplads, hvilket herved bekjendtgjøres. Odense den 1 Novbr. 1823. Bendz.
Odense Adresse-Contoirs Efterretninger, 1823-11-25
52 Aargang. No. 164. Fyens Stifts. Kongelig allene privilegerede. Adresse-Avis og Avertissementstidende. Forsendes med Brevposten, overalt i de Danske Stater. Redigeres, trykkes og forlægges af Udgiveren Søren Hempel i Odense Tirsdagen den 25 November 1823. Jndhold. Frankerig (Eskadrens Affeling fra Røgefor. Hertugen af Aggiøs Tibagekomst fra det spanske Feldtog, Storbrittannien (Expedition fra Plymouth.). Udenlandske Blandinger Fædrelandet: Lovgivning. Offentlige Foranstaltninger.
Odense Adresse-Contoirs Efterretninger, 1823-11-25
Skibs-Efterretning. Frankerig. Aldrig saasnart er der skeet en Pause i den spanske Krig før Pariser Blade atter have en viid Tumleplads aaben for sig i den Savaryske Brochure og Hertugen af Enghiens Henrettelse, den tilsigtede Oplysning af Kamrene, det Laan, Johanniterordenen søger i London, en Dr. Castings Kriminalproces, som beskyldes for at have forgivet to Brødre og ved et tilsneget Testament sat sig i Besiddelse af deres Formue, men frem for Alt i de Sydamerikanske Anliggender. Angaaende den sidste Sag har Stjernen paataget sig Punkt for Punkt at give den Londonner Koureer Svar, der ere korte men drøie, hvorpaa følgende kan tjene til en Prøve. "J London er maaskee Koloniernes Sag afgjort, paa Fastlandet ikke - Kouret ren burde ikke finde det saa latterligt, at Man igjen vil søge at undertvinge dem, da han selv er et Ekko af alle latterlige Historier i Verden - han taler, om de 17 Mil. lioners Undertvingelse, som om Moderlandet slet intet Partie havde histovre. Det vil maaskee vise sig allene Quirogas og Riegos Opstand hindrede Spanien fra at sende Flaade og Tropper til Kolonierne - den Forsikring, at Engelland ikke har næret Oprørsluen, er vel lige saa ærlig meent i Henseende til Kolonierne som til de Konstitutionelle i Spanien - Hr. Canning synes dog i sin lille Plymouther Tale (S. 641) at hylde halve Forholdsregler - over de Ord, at Engelland faktisk har erkjendtKoloniernes Uafhængighed, behøves ingen Kommentairt &c.
Odense Adresse-Contoirs Efterretninger, 1823-11-25
(Kourerens Svar herpaa vil findes under Storbrittannien) Den til Martinique og Guadaloupe bestemt Konvoy afseilede den 7 d. fra Rheden ved Rochefort, under Eskorte af 6 Krigskibe. Samtlige Fartøier have Soldater, Kugler, Bomber, Granater a. ombord.
Odense Adresse-Contoirs Efterretninger, 1823-11-25
Journal des Debats har nu ogsaa erklæret sig for Kamrenes aldeles Fornyelse, med hvilket Anliggende den haaber det vil gaae som med den spanske Krig, Man spaaede store Ulykker og almindelig Modstand, hvilket Alt faldt bort. Det bedste Øieblik, da Armeen vender tilbage fra en reialistisk Triumf, er nu kommet til at sikre Roialisternes Sag a. Den franske Koureer kan ikke stemme heri, men finder Lignelsen imellem et Angreb paa Chartet og Krigs=Expeditonen i Spanien latterlig, saa meget mere, da det just var J. d. Debats, som spaa i de den store Ulykke af det spanske Feldttog. Ogsaa finder den det besynderligt, at Ministrene, i samme Øieblik de rose sig af at have seiret over Revolutionen uden og indenlands, erklære, at Frankerig ikke længer kan regjeres efter Chartet; men at det er nødvendigt at opløse Kammeret, til Tak fordi det aldrig har afslaget dem noget. Quotidienne er ikke engang fornøiet med at J. d. Debats kalder Chartet en selskabelig Pakt, da denne Lære leder tilbage til Jdeen om Folkets Souverainitet. Den Kongelige Almagt vedbliver den - har aldrig ophørt at være vor Grundlov, til Trods for Chartet, som er dens Værk, og som den kan modificere, saa ofte den synes for godt. Medens Skjer nen ikke tvivler om, at Valgene maae falde roialistiske ud under et roialistisk Ministerium, og at Frankerig, Alt som en Frugt af den spanske Krig for nogle Maaneders Uro vil vinde 7 rolige Aar, opfordrer Konstitutioneefter Sædvane Valg-Kollegierne til at træffe liber ale de sidstrand. Valg o. s. v. At Forfølgelsesaanden ikke er i Aftagende, sees deraf, at en Præst nylig, efter Ordre af sin Bisp, ikke engang torde antage Hr. Manuel som Fadder ved et Barns Daab, Man fandt da paa den Udvei at gaa til Nabopræsten, hvem Forbuddet ikke var bleven bekjendtgjort.
Odense Adresse-Contoirs Efterretninger, 1823-11-25
Det er Hr. Dupin, som har udgivet Aftstykkerne til Hertugen af Enghiens Proces, hvoraf han viser, at ligesom Prindsens Opsnappelse i en fremmed Stat kan lignes ved Tunis og Algiers Røverier, bleve alle Former skjændig overtraadte. Jkke heller var der tilstaaet Prindsen noget Forsvar, og Dommen, som lød paa at skulle strax fuldbyrdes, blev tvertimod Loven afsagt og exeqveret om Natten. Enten, siger han til Slutning, have Deeltagerne dræbt uden Fuldmagt, eller myrdet af Lyst, og Frankerig seer i den kuns Mordere, som Retten til at skyde sig ind under den konstitutionelle Amnestie, vel end- og kan gjøres stridig. En Baron de Saint Jaques, som ledsagede Hertugen ved hans Bortførelse til Strasburg, har ogsaa drevet Savary til Løgns i, at der skulde have været Hertugen noget bekjendt om en Sammensværgelse og at han havde tilskrevet Bonaparte, hvilket første han beviser af Hertugens egne Breve til sin Fader. Hr. v. Villers har gjort det samme i Henseende til den beskyldning, at Fyrst Talleyrand skulde have skaffet visse Papirer af Veien. J denne Tid er ogsaa udkommet et Skrift om Mu rats Dom og Henrettelse i Calabrien, til stor Forargelse for Quotidienne, som mener, at der er en himmelviid Forskjelpaa Blodet af en almindelig Staldknægt og en Prinds af Huset Condel Fyrst Talleyrand skal nu, som det hedder, i et Brev til Kongen have forlangt sit Forhold i denne Sag undersøgt af Pairs kammeret.
Odense Adresse-Contoirs Efterretninger, 1823-11-25
Den 12 d. ere Hertugen af Reggio og Grev v. Laroche Jacquelin alt indtrufne til Paris. For i Vinter skulle 9000 Md. Kavallerie og 5000 Mk. Jnfanterie kantonnere i Nedre=Pyrenæernes Departement. J Monitøren læses daglig Lykønsknings=Adresser fra Kassationsretten og andre Authoriteter til Kongen over den lykkelige Tilendebringelse af Feldttoget i Spanien. Udgiveren af Koureren er derimod dømt til 3 Maaneders Fængsel og 2000 Fr., blot fordi han i sin Tid af Engelske Blade havde optaget en Skildring af Spaniens Tilstand, forinden han vidste, at den var et officielt Artstykke fra den konstitutionelle Regjering til de ved den ansatte Gesandtere. Jmellem Motiverne er anført, at intet udenlandsk Blad maa ansees for officielt.
Odense Adresse-Contoirs Efterretninger, 1823-11-25
Storbrittannien. Efter Forlydende vilde Hs. Majestæt den 18 d. lade holde et stort Kabinets-Konseil, hvilket alle Ministre skulde bivaane. Formodentlig vil her især blive handlet om det sydamerikanske Anliggender. Den Londonner Koureer, er heller ikke bleven Giensvar skyldig paa den, spidsfindige Kommentair, som den betitler den sidste Artikel i Stjernen (S. ovenfor). Dens Raisonnement - siger han - passer herligt for den Pariser Meridian, men paa denne Side Kanalen vil det ikke smage. Snurrigt nok, at Mankan blive saa allarmeret over den blotte Erklæring af Ministrene: at de ville beholde Engellands Jnteresse for Øine, Formaaede Spanien endda saa meget, som selv at udruste et Skib eller eqvidere et Regiment, Videre viser nu Koureren, at Frankerig burde være lige saa interesseret ved Sydamerikas Uafhængighed som Engelland da disse to Lande have den største Handel, Manufakturer, og Fabriker. Spanien selv vilde høste Fordeele deraf, thi uagtet det hidtil har beholdt Handelen med Kolonierne for sig selv, er det vedblevet at være det fattigste Land i Verden. Kun den meest fortsynede Politik kan i Handelsproget ønske hine Kolonier udslettede af Verdenskortet. Snart maa det nu vise sig, hvilket Partie der beholder Ret, eller rigtigere talt, bliver det Vindende. Visheden om, at det nye spanske Laan af 16,00,000 Piastre, at tilbagebetales i 20 Aar, alt er sluttet i Paris, virkede som et Lynslag paa Stokbørsen i London. Alle Spekulantere i de gamle spanske Fonds søgte at afsætte disse, men ingen Kjøbere fandtes. De fra 1821 faldt til 22 1/2 og de nyere til 17. De nyeste modtoges med Piben og Mishag. Som en Følge af denne Pengelarm blev i Handelsproget heller intet gjort i andre fremmede Papirer.
Odense Adresse-Contoirs Efterretninger, 1823-11-25
Den 11 d. afseilede Ganges og Superb med det 12te Regiment ombord og under gunstig Vind fra Plymouth. Deres rette Bestemmelsested er endnu ubekjendt.
Odense Adresse-Contoirs Efterretninger, 1823-11-25
Udenlandske Blandinger. Tydskland. Professor Luden, som af den Maynger Central-Undersøgelses=Kommission var anklaget for Forbundsdagen, fordi der hos en i det Preussiske hæftet Student var fundet et Kollegiehefte, hvori den preussiske Øvrighed troede at have fundet enkelte Steder, der ikke harmonerede med det monarkiske Princip, er, i Betragtning af sine store Fortjenester som Medlem af de Weimarske Stænder, sluppet med en Erindring om i Fremtiden at bruge større Forsigtighed i sit Foredrag.
Odense Adresse-Contoirs Efterretninger, 1823-11-25
Den schvabiske Merkur forsikrer, at Resultatet af Keiser mødet i Ezernowitz har været nye gjensidige Løvter om, fremdeles at handle aldeles overeenstemmende i de Europæiske Anliggender, hvoraf Man nu saavel i Spanien som Jtalien seer saa velgjørende Frugter. J Algemeine Zeitung læses i samme Anledning en Lovtale over Fyrst Metternichs Værd som Statsmand med Tilføiende: at hvad der end ved første Øiekastmaatte forekomme Enkelte noget suurt ved Restaurationen i Vesten, er til det Heles Rolighed og synes haardere end det virkelig er. - Hvo falder her ikke vor Holbergske Læge ind, hvor han anfører om sin Patient. han døde det er sandt, men Febren ham forlod.
Odense Adresse-Contoirs Efterretninger, 1823-11-25
Friherre v. Gazeen holdt nylig en kraftfuld Talle i Stændernes Forsamling i Darmstadt, hvori han blandt andet ikke bifaldt vore Dages Higen efter at sammensmelte de flere Troesbekjendelser, især for saavidt Man derved ønsker at opreise en Muur imod Katholicismen, da dog Protestanterne øiensynlig have katholiser et sig i samme Forhold, som Katholikerne have reformeret sig. Til Slutning talede han med Varme imod dem, der ville have Kristendom betragtet som et Redskab for den absolute Magt, eller som om vor Religion slet ikke bekymrede sig om det Politiske. Netop - sagde han - da Forsynet, saa at sige, var bleven træt af den skrækkeligste Despotisme i Verden, sendte det Kristus i Krybben og de Tydske af deres Skove, for at standse det Onde. Martyrerne leed ikke, fordi de troede paa Kristus, men fordi de ikke kunde beqvemme sig til Noget, som stred imod Guds Ære og den menneskelige Værdighed. En Mand, som kan takke sin Bog om Kristendommens Aandt for den høie Jndflydelse, han nu udøver paa de Europæiske Anliggender, kalder i samme ligefrem Repræsentativsystemet den høieste Gradaf kristelig Perfektibilitet.
Odense Adresse-Contoirs Efterretninger, 1823-11-25
Storbrittannien. Til Kourerens Spaadomme hos rer, at Grev Pozzo di Borgo blandt andre Gjenstænder, skulde i Madrid underhandle om de Baleariske Øers Aftrædelse til sin Souverain!
Odense Adresse-Contoirs Efterretninger, 1823-11-25
Koureren trykkes nu med en ny Kunstpresse, hvis Maskinerie er indrettet saaledes, at den uden noget Damp Apparat, blot ved to Menneskers Hielp i een Time kan levere indtil 2800 Aftryk.
Odense Adresse-Contoirs Efterretninger, 1823-11-25
Frankerig. J Paris overfaldt en Rommer forleden en henved 80 Aar gammel græsk Geistlig i dennes eget Værelse med en Ragekniv, og havde myrdet ham, hvis den ikke paa Anskrig var ilet Folk til. Det tykke Skjæg bidrog ogsaa til hans Redning. Morderen er paagrebet. Fyrst Talleyrands Forsvarsskrivt cirkulerer i Manuskript, og kommer efter Forlydende ikke i Trykken. Den 3die Deel af Napoleons Memoirer ved Montholon, er nylig udkommet og ret tilpas, da den ogsaa indeholder Exkeiserens Retfærdiggjørelse i Anledning af Hertugen af Enghiens Død.
Odense Adresse-Contoirs Efterretninger, 1823-11-25
Kongen har paa nogen Tid ikke befunden sig ganske vel Saa farligt er det imidlertid ikke, som Rygtet har gaaet i London, da han endnu den 10de efter Messen kunde give Audientser og arbeide med Ministrene, hvorpaa han kjørte til Vinennes. Fyrst Talleyrand havde ogsaa Dagen før Audients.
Odense Adresse-Contoirs Efterretninger, 1823-11-25
Spanien. Man veed ikke med Vished, enten Exministeren General St. Miguel er levende eller død. Det hedder endog, at den sidste Tumult i Saragossa kom af at Pøbelen, der nu bilder sig ind at være i Velten, vilde sprænge Indgangen til hans Fængsel, for at myrde ham, hvorover de Franske saae sig nødsagede til at give Jld paa dette nye Slags Revolutionairer.
Odense Adresse-Contoirs Efterretninger, 1823-11-25
Jtalien. Det Kongelige Universitet i Turin er nu igjen høitidelig aabnet, at sige med en ny Indgang, da den forrige paa Kongelig befaling er tilmuret, for derved at udslette Mindet og Revolutionens Dage. Amerika. Man taler om en Expedition, som udrustes i Havannah, for at tilbageerobre den spanske Deel af St. Domingo, hvortil General Morales Tropper, som ved Kapitulationen af Maracaibo have forpligtet sig til, ikke at tjene meere imod Kolumbien, skulle bruges.
Odense Adresse-Contoirs Efterretninger, 1823-11-25
Bladet National-Jntelligencer indeholder bemærkninger over den franske Blokade=Eskadres Ret til at afvise de forenede Staters Krigskib Kongressen, som skulde hav bragt Gesandten Nelson til Cadix, og forsikrer, at der af Regjeringen er forlangt Oplysninger i denne Anledning.
Odense Adresse-Contoirs Efterretninger, 1823-11-25
Den 7 Septbr. helligholdtes i Rio Jancixo Aarsdagen for Brasiliens Uafhængighed, ved hvilken Leilighed Keiseren, (Kronprinds af Portugal) gav en Deputation fra den lovgivende Forsamling de herligste Forsikringer, blandt andet saa lydende: "Om muligt skal jeg med endnu størte Enthusiasme end hidtil vedblive at befordre Landets konstitutionelle og monarkiske Uafhængighed, der, som jeg haabe skal vare evig. Da jeg proklamerede den, viste jeg mig blot taknemmelig imod Brasilien, &c. Lima er alt igjen rømmet af de spanske Tropper, og den 12 Juli er sammesteds sluttet en evig Unions- og Forbundstraktat imellem Peru og Columbien, som alle fordums spanske Stater i Amerika skulle indbydes at tiltræde. En lignende Traktak er ogsaa sluttet imellem Columbien og Chilli.
Odense Adresse-Contoirs Efterretninger, 1823-11-25
Schweitz. I Zirich skal den 5 Decbr. Dommen afsiges over 11 Personer af den Sekt, som for et Aars Tid siden, af foregiven Fanatisme, begik det rædsomme Mord, paa to unge Piger i Wildenspuck. Cracau. Frihedshelten Kosciuskos Mindeshøier, nu færdig, paa nogle Forskjønnelser og Plantninger nær For at kunne sees i en vid Omfang, strækker den sig 120 Fod over Bjergryggen.
Odense Adresse-Contoirs Efterretninger, 1823-11-25
Fædrelandet. Lovgivning. 28 Octbr. 1823. Plakat for Hertugdommene Slesvig og Holsteen, indeholdende skjærpede Forbud imod utilladelig Kolligering for fremmede Lotterier.
Odense Adresse-Contoirs Efterretninger, 1823-11-25
Offentlige Foranstaltninger. Foranlediget af en Forespørgsel har Kancelliet under 8 dennes svaret: at Fattigvæsenet i alle Tilfælde, hvor den Afdøde har nydt Understøttelse af samme, er berettiget til at tilegne sig dens Efterladenskaber, saafremt der ei ere Arvinger, som kunne og ville erstatte hvad Fattigvæsenet har anvendt paa den Afdøde; men at Fattig=Kommissionen dog maa kunne skjænke den efterlevende Ægtefælle eller Børn disse Efterladenskaber, forsaavidt de ere dem uundværlige, og de ellers af Fattigvæsenet maatte understøttes til at faae slige Fornødenheder igjen anskaffet.